
РЕПУБЛИКА БЪЛГАРИЯ
	Министерство на околната среда и водите
	Предприятие за управление на дейносттите за опазване на околната среда
	Регионална инспекция по околната среда и водите – Монтана

Д О К Л А Д

от контролна проверка по прилагане на екологичното законодателство


Обект: ПСОВ на гр. Видин с оператор „В и К - Видин” ЕООД, гр. Видин.
Дата на извършване на проверката: 31.07.2020 г.
Място на извършване на проверката: гр. Видин, Южна промишлена зона
Проверени компоненти и фактори на околната среда:
· Води
· Почви
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условията в издадено от БДДР – Плевен разрешително за ползване на воден обект за заустване на отпадъчни води.
· Закон за почвите (ЗП).
· Наредба за реда и начина за оползотворяване на утайки от пречистването на отпадъчни води, чрез употребата им в земеделието.

Извършени дейности:
На 31.07.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-135/29.07.2020 г. на директора на РИОСВ – Монтана се извърши комплексна проверка на място на обект: ПСОВ на гр. Видин с оператор „В и К - Видин” ЕООД, гр. Видин и беше съставен Констативен протокол № КПКД-14/31.07.2020 г.

Проверени са:
· ПСОВ
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по околна среда.

Констативна част:
Основната дейност на ПСОВ на гр. ВИдин е пречистване на смесен поток от битово – фекални и промишлени отпадъчни и дъждовни води от „Канализационна система на гр. Видин”. Процесът на третиране на отпадъчните води от канализационната система е разделен на следните етапи:
· Механично пречистане (решетки, пясъкозадържател, мазниноуловител).
· Биологично пречистване (2 бр. биобасейн).
· Третично стъпало за отстраняване на фосфора.
· Стъпало за третиране на утайките.

1. Компонент „Води”
За заустванете на отпадъчни води от експлоатацията на Канализационна система с ПСОВ на гр. Видин е издадено от БДДР – Плевен Разрешително за ползване на воден обект – р. Дунав с титуляр Община Видин. Оператор на КС с ПСОВ на Видине е „В и К - Видин” ЕООД, гр. Видин. На изход ПСОВ е осигурено измерване на количеството зауствани отпадъчни води в р. Дунав. До пунктовете за собствен мониторинг на отпадъчните води на вход и изход ПСОВ е осигурен постоянен и обезопасен достъп за целите на контролния и собствения мониторинг. Операторът извършва собствен мониторинг с изискуемата честота, като анализите се извършват от акредитирана лаборатория. В РИОСВ – Монтана се представят данни от провеждания собствен мониторинг. От проведеният собствен мониторинг не са констатирани нарушения на индивидуалните емисионни ограничения, разписани в издаденото разрешително за заустване. За 2019 г. в инспекцията е представен доклад за изпълнение на условията в разрешителното за експлоатация на КС на гр. Видин в изискуемия срок по чл. 48. ал. 1, т. 12 от ЗВ.

2. Компонент „Почви”
Събирането, транспортирането и съхранението на утайките от ПСОВ се извършва в съответствие с изискванията на ЗУО. Утайките са неопасни отпадъци, годни за използването им за рекултивация на нарушени, увредени или слабопродуктивни терени. Към момента на проверката до РДО – Видин не са извозвани утайки, предвид факта, че все още няма издаден регистрационен документ за дейност по предварителна обработка на утайки от пречистване на отпадъчни води. Образуваните утайки от пречистването на отпадъчните води от въвеждането на ПСОВ в експлоатация до настоящия момент се съхраняват временно  на обособена бетонирана площадката в границите на терена. Дадени са указания при използването на утайките в селското стопанство да се спазват изискванията на Наредбата за реда и начина за оползотворяване на утайките от пречистването на отпадъчни води чрез употребата им в земеделието.  							

Заключение:
	Оператора е изпълнило всички задължения, които има в съответствие с екологичното законодателство по компонент „Почви” и „Води“.

От извършената проверката няма дадени предписания.

Приоритети за последваща контролна дейност:
· Законосъобразно управление на водите.
· Законосъобразно управление на почвите.

